**ΣΥΝΤΟΜΟ ΒΙΟΓΡΑΦΙΚΟ ΣΗΜΑΕΙΩΜΑ ΓΕΩΡΓΟΠΟΥΛΟΥ – ΘΕΟΔΟΣΙΟΥ ΑΙΚΑΤΕΡΙΝΗ**

Είμαι πτυχιούχος Αγγλικής Γλώσσας και Φιλολογίας του ΕΚΠΑ και εργάζομαι ως εκπ/κός στην Α'θμια εκπαίδευση.

Έχω ολοκληρώσει το Διιδρυματικό Πρόγραμμα Μεταπτυχιακών Σπουδών στις *'Τεχνολογίες της Πληροφορίας και της Επικοινωνίας για την Εκπαίδευση*' του ΕΚΠΑ, το οποίο μελετά τον τρόπο με τον οποίο η τεχνολογία, τα διαδικτυακά εργαλεία και οι πλατφόρμες μάθησης μπορούν να υποστηρίξουν την ενεργητική και συνεργατική μάθηση για την ενίσχυση των εκπαιδευτικών δράσεων.

Έχω συμμετάσχει σε MOOCs και έχω παρακολουθήσει και πιστοποιηθεί στις ΤΠΕ Β1 και Β2 επιπέδου, όπως και στο ετήσιο πρόγραμμα επιμόρφωσης στην *Ειδική Αγωγή και Εκπαίδευση*.

Έχω στο ενεργητικό μου εισηγήσεις σε συνέδρια, ημερίδες, εργαστήρια και ενδοσχολικές επιμορφώσεις και άρθρο σε διεθνές επιστημονικό περιοδικό.

Η συμμετοχή μου σε προγράμματα eTwinning έχει τιμηθεί με τρεις Εθνικές και τρεις Ευρωπαϊκές Ετικέτες Ποιότητας.

Έχω επίσης συνεργαστεί με Ευρωπαϊκούς και Διεθνείς οργανισμούς και σε κινητικότητες ενταγμένες στο Ευρωπαϊκό πρόγραμμα Erasmus+ ως υπεύθυνη επικοινωνίας του σχολείου και υπεύθυνη για τη διάχυση της ενσωματωθείσας γνώσης στην εκπαιδευτική κοινότητα.

Το θέμα της διπλωματικής μου εργασίας είναι το CLIL (*Content & Language Integrated Learning* - *Συνδυασμένη Εκμάθηση Μαθησιακού Αντικειμένου και Ξένης Γλώσσας),* μία διαθεματική προσέγγιση στη γνώση και ένα από τα πιο σύγχρονα εργαλεία ένταξης και ενσωμάτωσης μαθητών που προέρχονται από διαφορετικά μαθησιακά, οικονομικά, κοινωνικά ή γλωσσικά περιβάλλοντα με στόχο την καλλιέργεια πολυγραμματισμών και την ενίσχυση της πολυγλωσσικής και διαπολιτισμικής εκπαίδευσης για τον δημοκρατικό πολιτισμό.